รีแอนนา

รอบิน รีแอนนา เฟนตี (Robyn Rihanna Fenty; เกิด 20 กุมภาพันธ์ ค.ศ. 1988) หรือชื่อในการแสดงว่า รีแอนนา เป็นนักร้อง นักแต่งเพลง นักแสดง และนักธุรกิจชาวบาร์เบโดส รีแอนนาย้ายไปที่สหรัฐอเมริกาตอนอายุ 16 ปีเพื่อทำงานเพลงภายใต้คำแนะนำของโปรดิวเซอร์ที่ชื่อ อีแวน รอเจอส์ ต่อมาเธอได้เซ็นสัญญากับเดฟแจมเรเคิดดิงส์ ปัจจุบันเธออาศัยอยู่ที่แซนดีเอโก รัฐแคลิฟอร์เนีย โดยที่เธอยังมีบ้านอยู่ที่ประเทศไทย และมีเพื่อนสนิทชาวไทย ชื่อ คุณแอปเปิ้ล เกศรินทร์ เหล่าศิริรัตน์

**ประวัติการทำงาน**
อัลบั้มชุดแรก Music of the Sun ออกวางขายในเดือนสิงหาคม 2005 มีเพลงดังอย่าง "Pon de Replay" (อันดับ 2 อเมริกา) เธอได้ถ่ายภาพขึ้นปกนิตยสารในลอสแอนเจลิสและแสดงภาพยนตร์เป็นครั้งแรกในเรื่อง "Bring It On Yet Again"
และในปี 2006 ได้ออกผลงานอัลบั้มชุดที่ 2 A Girl like Me มีเพลงดัง "SOS" ที่ใช้ดนตรีแนวอีเล็กโทร-ฟังก์จากเพลง "Tainted Love" แห่งยุค 80 ของวง Soft Cell" เพลงนี้ถือว่าเป็นเพลงอันดับ 1 ในอเมริกาของเธอเพลงแรก เพลงนี้ใช้ประกอบโฆษณาไนกี้ ส่วนซิงเกิลที่ 2 "Unfaithful" เธอได้ร่วมงานนักร้องอาร์แอนด์บี นี-โย เพลงนี้สามารถขึ้นถึง 6 บนชาร์ทในอเมริกา 
อัลบั้มชุดที่ 3 Good Girl Gone Bad ในปี 2007 กับซิงเกิลแรก "Umbrella" (ร่วมร้องโดย เจย์-ซี) ขึ้นอันดับ 1 ในอเมริกาและอีกหลายประเทศ รวมทั้งในสหราชอาณาจักรที่อยู่บนอันดับ 1 นานถึง 10 สัปดาห์
เดือนกันยายน 2007 เธอคว้ารางวัล วิดีโอแห่งปี (Video of the Year) จากเพลง "Umbrella" ในงานเอ็มทีวี วิดีโอ มิวสิก อวอร์ดส ไปได้ซึ่งถือว่าเป็นรางวัลใหญ่ที่สุดรางวัลหนึ่งของปี รวมถึงยังได้รับรางวัล ซิงเกิลสุดเฉียบขาดแห่งปี (Monster Single of the Year) ไปได้ และยังมี good girl gone bad remix อีกด้วย อัลบั้มนี้มีเพลงฮิตมากมายเช่น Shut up and drive, hate that I love you ที่ได้ร่วมงานกับ Ne-yo,Take a bow, Disturbia และ Rehab ที่ได้ร่วมงานกับ Justin Timberlake และ Timbaland
รีแอนนา ได้อยู่สังกัด Roc Nation ของ เจย์-ซี (ตั้งแต่ 2009-ปัจจุบัน)
พฤษภาคม 2014 รีแอนนา ได้ออกจาก Def Jam Recordings อย่างเป็นทางการ และอยู่สังกัด Roc Nation อย่างเต็มตัว
มกราคม 2015 รีแอนนา ได้ก่อตั้งบริษัทของตัวเองในชื่อ Westbury Road Entertainment และออกซิงเกิลร่วมกับ Paul McCartney และ Kanye West ในเพลง FourFiveSeconds

**ความสำเร็จ**
ในปี ค.ศ. 2005 รีแอนนาออกสตูดิโออัลบั้มชุดแรกที่ชื่อ Music of the Sun ที่ติด 10 อันดับแรกของชาร์ตบิลบอร์ด 200 และมีเพลงที่ติด 5 อันดับชาร์ตบิลบอร์ดฮอต 100 อย่าง Pon de Replay ในเวลาไม่ถึงปี เธอได้ออกสตูดิโออัลบั้มชุดที่สองที่ชื่อ A Girl Like Me ที่ติด 5 อันดับบนสุดในสหรัฐอเมริกา และเพลง SOS ซึ่งเป็นเพลงแรกของเธอที่ติดอันดับ 1 บนชาร์ตบิลบอร์ดฮอต 100 สตูดิโออัลบั้มชุดที่สาม Good Girl Gone Bad ออกจำหน่ายในเดือนพฤษภาคม ค.ศ. 2007 มีเพลงที่ได้รับความนิยมมากมายเช่นเพลง Umbrella, Don't Stop the Music, Take a Bow และ Disturbia อัลบั้มได้รับการเสนอเข้าชิง 9 รางวัลจากรางวัลแกรมมี ซึ่งเพลง Umbrella สามารถชนะรางวัลสาขา Best Rap/Sung Collaboration ในปี ค.ศ. 2009 สตูดิโออัลบั้มชุดที่สี่ Rated R มีซิงเกิลที่ติด 10 อันดับบนสุดอย่าง Russian Roulette, Hard และ Rude Boy ซึ่งต่อมาได้ติดอันดับ 1 บนชาร์ตบิลบอร์ดฮอต 100 ในปีต่อมา อัลบั้มชุดที่ห้า Loud มีซิงเกิลที่ติดอันดับ 1 บนชาร์ตบิลบอร์ดมากมาย เช่น Only Girl (In the World), What's My Name? และ S&M และสตูดิโออัลบั้มชุดที่หก Talk That Talk ในปีต่อมา มีเพลง We Found Love ซึ่งเป็นซิงเกิลแรกของอัลบั้มและประสบความสำเร็จที่ติดอันดับ 1 บนชาร์ตกว่า 20 ประเทศ

**ผลงานเพลง**
 Music of the Sun (2005)- A Girl like Me (2006)- Good Girl Gone Bad (2007)- Rated R (2009)- Loud (2010)- Talk That Talk (2011)- Unapologetic (2012)- Anti (2016)

**ผลงานการแสดง**
 Bring It On: All or Nothing (2006)- Battleship (2012)- Katy Perry: Part of Me (2012)- This Is the End (2013)- Annie (2014)- Home (2015)- Valerian and the City of a Thousand Planets (2017)- Ocean's 8 (2018)

**คอนเสิร์ต**
 Rihanna: Live in Concert Tour (2006)- Good Girl Gone Bad Tour (2007–2009)- Last Girl on Earth Tour (2010–2011)- Loud Tour (2011)- Diamonds World Tour (2013)- The Monster Tour (with Eminem) (2014)- Anti World Tour (2016)

**อ้างอิง**

**แหล่งข้อมูลอื่น**
 c=UCcgqSM4YEo5vVQpqwN-MaNw- Rihanna- badgalriri- rihanna- rihanna
หมวดหมู่:นักร้องบาร์เบโดส
หมวดหมู่:ชาวอเมริกันเชื้อสายบาร์เบโดส
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายกายอานา
หมวดหมู่:นักร้องเสียงเมซโซ-โซปราโน
หมวดหมู่:ผู้ที่ได้รับรางวัลแกรมมี
หมวดหมู่:นักร้องริทึมแอนด์บลูส์
หมวดหมู่:นักดนตรีแดนซ์
หมวดหมู่:นักแสดงหญิงในศตวรรษที่ 21
หมวดหมู่:รีแอนนา